India News: सुनील अरोड़ा ने संभाला मुख्य चुनाव आयुक्त का कार्यभार - sunil arora takes charge as new chief election commissioner of india | Navbharat Times
नवभारतटाइम्स.कॉम | Updated: 02 Dec 2018, 01:20:25 PM IST
रिटायर हुए ओपी रावत, नए मुख्य चुनाव आयुक्त ने संभाला कार्यभार
1980 बैच के राजस्थान काडर के सेवानिवृत्त अधिकारी हैं सुनील अरोड़ा
31 अगस्त 2017 को बतौर चुनाव आयुक्त हुई थी अरोड़ा की नियुक्ति
राजस्थान में मुख्यमंत्री के सचिव और प्रधान सचिव भी रहे हैं
देश के नए मुख्य चुनाव आयुक्त सुनील अरोड़ा ने रविवार को अपना पदभार संभाल लिया। उन्होंने शनिवार को रिटायर हुए ओपी रावत की जगह ली। आपको बता दें कि कुछ दिन पहले ही केंद्र सरकार ने चुनाव आयुक्त सुनील अरोड़ा को औपचारिक रूप से देश का अगला मुख्य निर्वाचन आयुक्त बनाए जाने की घोषणा की थी। विधि मंत्रालय की ओर से जारी आधिकारिक अधिसूचना में कहा गया था कि राष्‍ट्रपति ने चुनाव आयोग में सबसे वरिष्‍ठ निर्वाचन आयुक्‍त सुनील अरोड़ा को मुख्‍य निर्वाचन आयुक्‍त के रूप में नियुक्‍त किया है।
ओम प्रकाश रावत 1 दिसंबर 2018 को मुख्‍य निर्वाचन आयुक्‍त के पद से सेवानिवृत्त हो गए। आपको बता दें कि नए मुख्य चुनाव आयुक्त अरोड़ा भारतीय प्रशासनिक सेवा (आईएएस) के 1980 बैच के राजस्थान काडर के सेवानिवृत्त अधिकारी हैं। बतौर चुनाव आयुक्त अरोड़ा की नियुक्ति 31 अगस्त 2017 को हुई थी।
Web Title sunil arora takes charge as new chief election commissioner of india(News in Hindi from Navbharat Times , TIL Network)
और जानें:सुनील अरोड़ामुख्य चुनाव आयुक्तSunil AroraChief election commissionercecindia Newsindia News in Hindiindia Latest Newsindia Headlinesभारत समाचार